paragraph_text: Blade Runner je učvrstio zvjezdani status Harrisona Forda i iako nije doživio komercijalni uspjeh pri premijeri, njegov je ugled s vremenom rastao tako da se danas smatra jednim od najboljih ZF filmova uopće. Njegove teme obrađuju polemike o individualnosti života i egzistencije. Blade Runner se nalazi i na listi 250 najboljih filmova kinematografije na stranici IMDb.com.